PONOVITEV SNOVI O PODREDNO ZLOŽENI POVEDI

**1. V naslednjih povedih obkroži glavni stavek, vprašaj se po odvisnem stavku ter z ustreznim podčrtovanjem določi njegovo vrsto.**

Oddahnili smo si, ko smo po nekaj minutah nad sabo spet zagledali modro nebo.

Kdaj smo si oddahnili? Časovni odvisnik. Podčrtamo ga s poševnimi črticami.

Norvežani, ki jih je približno 4,5 milijonov, so umirjeni, iznajdljivi in praktični ljudje.

Kateri Norvežani? Prilastkov odvisnik.

Bili smo neučakani, kot da smo majhni otroci.

Kako neučakani smo bili? Načinovni odvisnik. Podčrtamo ga s poševnimi črticami.

Osebje ob določenih urah hrani živali, da se te približajo obiskovalcem.

Čemu osebje ob določenih urah hrani živali? Namerni odvisnik. Podčrtamo ga s poševnimi črticami.

**2. Kaj je obkroženi del povedi? Obkroži.**

Nikoli ne veš, kakšno vreme te čaka tam zgoraj.

a) Stavčni člen. b) Glavni stavek. c) Odvisni stavek. (Predmetni odvisnik.)

**3. Kaj izraža odvisni stavek? Obkroži.**

Zjutraj smo bili nekoliko utrujeni, ker nismo spali na svojih domačih posteljah.

a) Čas. b) Kraj. c) Vzrok. č) Način.

**Poved pretvori tako, da bo v njej izražena posledica.**

Nismo spali na svojih domačih posteljah, zato smo bili zjutraj nekoliko utrujeni.

(Z veznikom zato izrazimo posledico.)

**4. V naslednjo poved vstavi vejico, kjer je potrebno. Nato obkroži glavni stavek in z ustreznim podčrtovanjem določi vrsto odvisnega stavka.**

Kdor gre v Skandinavijo, se zaljubi v slikovito pokrajino.

Kdo/(kaj) se zaljubi v slikovito pokrajino? Osebkov odvisnik.

Če bi prišli na Severni rt približno mesec dni prej, bi lahko doživeli dan brez sončnega zahoda.

Pod katerim pogojem bi lahko doživeli dan brez …? Pogojni odvisnik (poševne črtice).

Kljub temu da prave noči ni bilo, smo za nekaj ur utrujeni zaspali.

Kljub čemu smo za nekaj ur utrujeni zaspali? Dopustni odvisnik (poševne črtice).

**5. Iz naslednjih enostavčnih povedi tvori poved s krajevnim odvisnikom.**

Ustavili smo se. Tam je veliko možnosti za rekreacijo.

Ustavili smo se, kjer je bilo veliko možnosti za rekreacijo. Kje smo se ustavili? Krajevni odvisnik (poševne črtice).

**6. Ustrezno podčrtaj odvisni stavek in določi njegovo vrsto. Nato poved pretvori v enostavčno.**

Čeprav je bilo doma vroče julijsko vreme, nismo smeli pozabiti toplih zimskih oblačil.

Kljub čemu nismo smeli pozabiti toplih zimskih oblačil? Dopustni odvisnik (poševne črtice).

Klub vročemu julijskemu vremenu nismo smeli pozabiti toplih zimskih oblačil.

**7. Obkroženi stavčni člen pretvori v odvisnik, da bo poved dvostavčna. Vprašaj se po odvisniku in z ustreznim podčrtovanjem določi njegovo vrsto.**

Po obvezni kavi smo nadaljevali pot.

Ko smo popili obvezno kavo, smo nadaljevali pot.

Kdaj smo nadaljevali pot? Časovni odvisnik (poševne črtice).